**УСТАВ**

**На**

**Народно Читалище „Цачо Ненов 1897г.“**

**с. Гложене**

**ГЛАВА ПЪРВА:**

**ОБЩИ ПОЛОЖЕНИЯ**

**Чл.1:Народно читалище „Цачо Ненов 1897г.“ – с.Гложене е традиционно самоуправляващо се българско културно – просветно сдружение, което изпълнява и държавни културно – просветни задачи в областта на културата. То работи на принципите на доброволността, демократизма и автономията.**

**Чл.2:В неговата дейност може да участват всички физически лица без оглед на ограничения за възраст, пол ,политически и религиозни възгледи и етническо самосъзнание.**

**Чл.3: Народно читалище „Цачо Ненов 1897г.“ – с.Гложене е юридическо лице с нестопанска цел. То подлежи на вписване в регистъра на Окръжния съд.**

**Чл.4: Народно читалище „Цачо Ненов 1897г.“ – с.Гложене поддържа отношения на сътрудничество и координация с държавните и общинските органи и организации, на които законите възлагат права и задължения ,свързани с неговата дейност, като запазва своята автономия.**

**Чл.5: Народно читалище „Цачо Ненов 1897г.“ – с.Гложене може да работи с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.**

**Чл.6: Народно читалище „Цачо Ненов 1897г.“ – с.Гложене има взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интереси.**

**ГЛАВА ВТОРА:**

**ЦЕЛИ, ДЕЙНОСТИ И ЗАДАЧИ**

**Чл.7: Целта на Народно читалище „Цачо Ненов 1897г.“ – с.Гложене е да задоволява потребностите на гражданите ,свързани с :**

**1.Развитие и обогатяване на културния живот, социалната и образователна дейност на населението.**

**2. Запазване на обичаите и традициите на българския народ.**

**3.Развитие на творческите заложби на подрастващото поколение и приобщаването му към ценностите и постиженията на науката, изкуството и културата.**

**4.Възпитаване и утвърждаване на национално самосъзнание.**

**5.Осигуряване на достъп до информация.**

**Чл.8: За постигането на своята цел Народно читалище „Цачо Ненов 1897г.“ , извършва следните дейности:**

**1.Поддържа библиотека, читални, фото-,фонотеки, както и създава и поддържа електронни информационни мрежи.**

**2.Организира школи, кръжоци, курсове, клубове,кино и видеопоказ, празненства ,концерти, чествания и младежки дейности.**

**3.Развива и подпомага любителското художествено творчество.**

**4.Събира и разпространява знания за родния край.**

**5.Създава и съхранява музейни колекции съгласно Закона за културното наследство.**

**6.Предоставя компютърни и интернет услуги.**

**Чл.9: Народно читалище „Цачо Ненов 1897г.“ – с.Гложене може да развива допълнителна стопанска дейност, свързана с предмета на основната му дейност, в съответствие с действащото законодателство, както и да използва приходите от нея за постигане на определените в устава цели. Читалището не разпределя печалбата.**

**ГЛАВА ТРЕТА:**

**УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл.10: Учредяване:**

**1. Читалище Народно читалище „Цачо Ненов 1897г.“ – с.Гложене е основано през 1897 година.**

**2. То се регистрира в окръжния съд в съответствие с §2 от предходните и**

**заключителни разпоредби и в МК в съответствие с чл.10 от Закона за народните**

**читалища**

**3. Всяка промяна на вписаните в съдебния регистър обстоятелства се заявява в**

**съда в съответствие с чл.9,ал. 4 от ЗНЧ.**

**Чл.11: (1).Членството се определя от Общото събрание и продължава с акта на плащането на членския внос:**

**1.Размерът на членския внос се определя с решение на Общото събрание.**

**2.Минимален брой действителни членове – 50.**

**3.Води се регистър на читалищните членове.**

**(2). Членството се прекратява:**

**1.С писмено заявление на читалищния член.**

**2.Когато не е платен членският внос в рамките на календарната година.**

**3.Когато Общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.**

**Чл.12: Членовете на читалище „Цачо Ненов 1897г.“ могат да бъдат индивидуални ,колективни, почетни, дарители.**

**(1). Индивидуалните членове са български граждани. Те са действителни и спомагателни.**

**1. Действителни членове са дееспособни лица, които плащат редовно членски внос, трябва да са навършили 18г. да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.**

**2. Спомагателни членове са лица до 18 години, които нямат право да избират и да бъдат избирани и имат съвещателен глас. Те не плащат членски внос.**

**(2). Колективни членове на читалище „Цачо Ненов 1897г.“ могат да бъдат:**

**1. Професионални и стопански организации.**

**2. Търговски дружества, регистрирани по установения ред, кооперации и**

**сдружения с нестопанска цел.**

**3. Културно-просветни и любителски клубове, творчески колективи, учебни заведения.**

**4. Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Цачо Ненов 1897г.“ - с.Гложене.**

**5.Имат право на един глас.**

**6. Колективните членове съдействат за осъществяване на целите на читалище „Цачо Ненов 1897г.“ - с.Гложене и подпомагат финансово дейностите и поддържането , и обогатяването на материалната база.**

**7.Колективното членство се прекратява:**

**7.1. По писмено искане на колективния член.**

**7.2. При фактическо прекъсване на взаимоотношенията между колективен член и Народно читалище „Цачо Ненов 1897г.“ - с.Гложене в продължение на една календарна година.**

**(3).Почетните членове на Народно читалище „Цачо Ненов 1897г.“ - с.Гложене са български и/или чужди граждани с изключителни заслуги в дейностите на читалището.**

**(4).Благодетелни членове на Народно читалище „Цачо Ненов 1897г.“ - с.Гложене са български и/или чужди граждани- дарители на парични средства, движимо и недвижимо имущество.**

**Чл.13:Права и задължение на членовете:**

**(1). ЧЛЕНОВЕТЕ на читалище „Цачо Ненов 1897г.“ - с.Гложене имат право:**

**1. Да избират ръководни органи и да бъдат избирани в тях.**

**2. Да получават информация за дейността на читалището**

**3. Да участват в обсъждане на дейността на читалището**

**4. Да ползват с предимство неговата база и услугите му.**

**(2) ЧЛЕНОВЕТЕ на читалище „Цачо Ненов 1897г.“ - с.Гложене са длъжни:**

**1. Да плащат редовно членския си внос.**

**2. Да спазват Устава на читалището.**

**3. Да участват според възможностите си в дейността на читалището.**

**4. Да опазват недвижимото имущество и предприемат стъпки за**

**обогатяването му.**

**5. Да не уронват доброто име на читалище „Цачо Ненов 1897г.“ - с.Гложене .**

**ГЛАВА ЧЕТВЪРТА:**

**УПРАВЛЕНИЕ**

**Чл.14.Органите на Народно читалище „Цачо Ненов 1897г.“ са:**

**1. Общото събрание.**

**2. Настоятелството.**

**3. Проверителната комисия.**

**Чл.15. Върховен орган на Народно читалище „Цачо Ненов 1897г.“ е Общото събрание. То се състои от всички членове на читалището, имащи право на глас.**

**Чл.16.(1) Общото събрание:**

**1. Изменя и допълва Устава.**

**2. Избира и освобождава членове на Настоятелството, Проверителната комисия и Председателя.**

**3.Определя размера на членския внос.**

**4. Изключва членове на читалището.**

**5. Определя основните насоки за дейността на читалището.**

**6. Взема решения за членуване или прекратяване на членството в Читалищно сдружение.**

**7. Приема бюджета на читалището.**

**8. Приема годишния отчет до 30 март на следващата година.**

**9. Отменя решения на органите на Народно читалище „Цачо Ненов 1897г.“- с.Гложене.**

**10. Взема решения за отнасяне до съда на незаконосъобразни действия на ръководството или на отделни членове.**

**11. Взема решение за прекратяване на читалището. Взема решения за откриване на клонове на читалището след съгласуване с общината.**

**(2).Решенията на Общото събрание са задължителни за другите органи на читалището.**

**(3). Редовно общо събрание на читалище „ Цачо Ненов 1897г.“ се свиква от Настоятелството веднъж годишно.**

**(4). Извънредно общо събрание на читалище „ Цачо Ненов 1897г.“ може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание да 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

**(5). Поканата за събранието трябва да съдържа дневния ред, датата , часа, мястото на провеждане и кой го свиква. Поканата да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието .**

**(6). Общото събрание е законно, ако присъстват най-малко половината от имащите право на глас членове на читалище „ Цачо Ненов 1897г.“ . При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.**

**(7). Решенията се вземат с мнозинство повече от половината от присъстващите членове с право на глас, освен решенията по чл.14, ал.1,т.1,4,10,11,12 от Закона за народните читалища, които се вземат с мнозинство най-малко 2/3 от всички членове.**

**(8). Две трети от членовете на общото събрание на Народното читалище „Цачо Ненов 1897г.“ могат да предявят иск пред Окръжния съд по седалището на читалището за отмяна на решение на общото събрание, ако то противоречи на закона или устава.**

**(9). Искът се предявява в едномесечен срок от узнаването на решението, но не по-късно от една година от датата на вземане на решението.**

**(10). Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.**

**Чл.17: (1) Изпълнителен орган на Народно читалище „Цачо Ненов 1897г.“ е Настоятелството. То се състои от 7 члена избрани за 3 /три/ години. Те не могат да имат роднински връзки по права и съребрена линия до четвърта степен.**

**(2).Настоятелството:**

**1. Свиква общото събрание и изпълнява взетите от него решения.**

**2. Приема и внася в общото събрание проект за бюджет на читалището, следи за изпълнението му и утвърждава щата му.**

**3. Приема и внася в общото събрание отчет по бюджета и дейността на**

**читалището.**

**4. Назначава секретаря на читалището и утвърждава длъжностната му характеристика.**

**5. Взема решения относно изпълняването на програмата и приетия годишен бюджет.**

**6. Взема решения за назначаване на щатния и хонорования персонал и за определяне на хонорарите им и трудовите възнаграждения, съгласувано с действащото законодателство на Република България и Класификатора по длъжности на НАП.**

**7. Приема годишни планове за работата на читалището и програмите на отделните колективи.**

**8. Решава въпросите за създаване и закриване на колективи за художествено творчество, школи, курсове и други.**

**9. Взема решения за стопанисване на читалищното имущество, за**

**придобиване на недвижимо имущество, за отдаване на имущество под**

**наем или в аренда, за определяне размера на таксите, наемите, арендите вноски, за образуване и управление на целеви фондове, в т.ч. и в изпълнение на дарения.**

**10. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.**

**11. Взема решения за морално и материално стимулиране и поощряване на читалищни членове и дейци, работещи в читалището.**

**12.Определя размера на потребителска такса за ползване на библиотеката.**

**13.Определя Почетните и Благодетелните членове на читалището.**

**(3). НАСТОЯТЕЛСТВОТО се свиква на заседание веднъж месечно. При необходимост на тях могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.**

**Чл.18.(1). Председателят на Народно читалището е член на Настоятелството и се избира пряко от Общото събрание за три години въз основа на чл.17 от ЗНЧ.**

**(2).Председателят:**

**1.Представлява читалището.**

**2.Организира дейността на НЧ „Цачо Ненов 1897г.“-с.Гложене съобразно закона, устава и решенията на Общото събрание.**

**3. Свиква и ръководи заседанията на Настоятелството и председателства Общото събрание.**

**4. Сключва и прекратява трудовите договори със служителите, съобразно бюджета на читалището и въз основа на решение на Настоятелството.**

**5. Отчита дейността си пред настоятелството.**

**6. Издава заповеди свързани с организиране изпълнението на решенията на Общото събрание и съгласно действащото законодателство на РБ.**

**Чл.19.(1).Секретарят на Народно читалище „Цачо Ненов 1897г.“ – с.Гложене се избира от Настоятелството.**

**1. Секретарят на читалището организира изпълнението на решенията на настоятелството, включително решенията за изпълнението на бюджета.**

**2. Организира текущата основна и допълнителна дейност.**

**3. Отговаря за работата на щатния и хонорувания персонал.**

**4. Представлява читалището заедно и поотделно с Председателя.**

**(2). Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на читалището.**

**Чл.20. (1).Проверителната комисия се състои от трима членове избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството на председателя и секретаря по права линия, съпрузи, братя, сестри и роднини по сватовство от първа степен.**

**(2). Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.**

**(3). При констатиране на нарушения, Проверителната комисия уведомява общото събрание на читалището, а при данни за извършено престъпление - органите на прокуратурата.**

**(4). Комисията взема решения с мнозинство повече от половината.**

**Чл.21.(1). Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, в срок от два месеца Общото събрание избира нов Председател.**

**(2)Когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца Общото събрание попълва състава на съответния орган.**

**Чл.22. Не могат да бъдат избирани за членове на Настоятелството и Проверителната комисия и за секретар лица, които са осъждани на лишаване от свобода за умишлени престъпления от общ характер.**

**Чл.23. Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.**

**ГЛАВА ПЕТА:**

**ИМУЩЕСТВО И ФИНАНСИ**

**Чл.24. Имуществото на Народно читалище „Цачо Ненов 1897г.“ – с.Гложене се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.**

**Чл.25. Народно читалище „Цачо Ненов 1897г.“ – с.Гложене полага еднакви грижи на добър стопанин за опазване и обогатяване както на собственото, така и на ползваното имущество.**

**Чл.26. Народно читалище „Цачо Ненов 1897г.“ – с.Гложене набира средства от следните източници:**

**1. Членски внос.**

**2. Културно-просветна и информационна дейност включително школи и курсове.**

**3. Субсидия от държавния и от общинския бюджет.**

**4. Наеми от движимо и недвижимо имущество.**

**5. Дарения и завещания.**

**6. Други приходи, включително от стопанска дейност.**

**Чл.27. Единният читалищен бюджет се формира от всички приходоизточници собствени и от субсидии.**

**Чл.28.Държавната годишна субсидия на Народно читалище „Цачо Ненов 1897г.“ –с.Гложене се определя от комисия, назначена от кмета на Община Тетевен в присъствието на представител на читалището и се предоставя за самостоятелно управление.**

**Чл.29. С решение на Общински съвет –гр.Тетевен, Народно читалище „Цачо Ненов 1897г.“ –с.Гложене може да се финансира допълнително със средства от собствени приходи на общината.**

**Чл.30.(1). Председателят на читалището на територията на общината ежегодно в срок до 10 ноември представят на кмета предложения за своята дейност през следващата година.**

**(2). Кметът на община Тетевен внася направените предложения в общинския съвет, който приема годишна програма за развитие на читалищната дейност в общината.**

**(3). Програмата по ал. 2 се изпълнява от Народно читалище „Цачо Ненов 1897г.“ –с.Гложене въз основа на финансово обезпечени договори , сключени с кмета на общината.**

**(4).Председателят на Народно читалище „Цачо Ненов 1897г.“ –с.Гложене представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.**

**(5).Докладът по ал.4 на Народно читалище „Цачо Ненов 1897г.“ –с.Гложене се обсъжда от Общинския съвет на първото открито заседание след 31 март с участието на представител на читалището.**

**Чл.31. Счетоводната отчетност се води в съответствие със Закона за счетоводството и подзаконовите документи.**

**Чл.32. Отчетът за изразходваните средства се представя ежемесечно в общината.**

**ГЛАВА ШЕСТА:**

**ПРЕКРАТЯВАНЕ**

**Чл.33: Народно читалище „Цачо Ненов 1897г.“ –с.Гложене може да бъде прекратено по решение на Общото събрание, вписано в регистъра на Окръжния съд.**

**Чл.34: Окръжният съд постановява решение за прекратяване на читалището, ако:**

**1. Дейността му противоречи на Закона за народните читалища, Устава и добрите нрави.**

**2. Имуществото му не се ползва според целите на читалището и при трайна невъзможност читалището да действа.**

**3. Е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище.**

**4. Не е учредено по законния ред.**

**5. Е обявено в несъстоятелност.**

**6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.**

**7. Прекратяването на читалището по искане на прокурора се вписва служебно.**

**8. За неуредени в ЗНЧ случаи се прилага Законът за юридическите лица с нестопанска цел.**

**ГЛАВА СЕДМА:**

**ЗАКЛЮЧИТЕЛНИ РАЗПОРЕДБИ**

**1.Читалището има следното име: „Цачо Ненов 1897г.“-с.Гложене.**

**2.Народно читалище „Цачо Ненов 1897г.“-с.Гложене има кръгъл печат, с надпис : „Народно читалище „Цачо Ненов 1897г.“-с.Гложене,общ.Тетевен“ , с разтворена книга, вписана в кръг.**

**3.Патронен празник на Народно читалище „Цачо Ненов 1897г.“-с.Гложене е 1 март- Деня на самодееца.**

**4.За неуредени от този Устав положения важи действащото законодателство на Република България.**

**Изменения, гласувани на Общото събрание на 02.07.2023г.:**

**На основание чл. 16 т. 1 Се направиха следните изменения в устройствения документ Устав на Народно читалище „Цачо Ненов 1897 г.”**

**Променя размера на чл. внос от 3/три/ на 5 / пет/**

**Изменя чл.12 ал. 3 така:**

**(3).Почетните членове на Народно читалище „Цачо Ненов 1897г.“ - с.Гложене са български и/или чужди граждани с изключителни заслуги в дейностите на читалището..**

**Създава нова алинея**

**(4).Благодетелни членове на Народно читалище „Цачо Ненов 1897г.“**

**- с.Гложене са български и/или чужди граждани - дарители на парични средства, движимо и недвижимо имущество.**

**Чл. 17. ал.1 изречение 2 се променя така : То се състои от 7/седем члена/, избрани за три години.**

**Чл. 17. ал., 3 Настоятелството се свиква на заседание един път месечно..**

**На основание чл.17 ал. 2 . т. 9 общото събрание възлага на настоятелството да определи потребителски такси за ползване на библиотеката в размер 3 лв. за възрастни читатели и 2 лв. за деца под 14год., както и отчисления от коледуване, лазаруване и др. в размер на 10% от постъпилите приходи.**